Diari Oficial de la Generalitat Valenciana


Sumari del DOGV 8392, del 27-09-2018 (2018/8917)

DECRET 152/2018, de 21 de setembre, del Consell, de modificació del Decret 123/2017, de 22 de setembre, del Consell.
--------------------------------------------------------------------------------------------------------------------

### Dades del document

Número de DOGV
:   8392

Data del DOGV
:   27-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8917


Data del document
:   21-09-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * ajuda pública

DECRET 152/2018, de 21 de setembre, del Consell, de modificació del Decret 123/2017, de 22 de setembre, del Consell. [2018/8917]  
PREÀMBUL  
  
El Consell va acordar, el dia 23 de desembre de 2016, iniciar les actuacions per a pal·liar els danys produïts per les fortes pluges ocorregudes a la Comunitat Valenciana els mesos de novembre i desembre de 2016. Dins del termini de presentació de sol·licituds, els municipis afectats per aquestes fortes pluges van presentar les seues estimacions dels danys en infraestructures i béns de titularitat pública.  
Mitjançant el Decret 123/2017, de 22 de setembre, del Consell, es varen aprovar les bases reguladores i de concessió de les ajudes directes als ajuntaments afectats, en la quantia i distribució indicada en l'annex I del decret, i a deixar constància d'altres actuacions ja posades en marxa per la Conselleria d'Agricultura, Medi Ambient, Canvi Climàtic i Desenvolupament Rural per a pal·liar els danys ocasionats per les pluges en camins i en infraestructures de regadius. Amb posterioritat, es va procedir, pel Decret 203/2017, de 15 de desembre, del Consell, de modificació del Decret 123/2017, de 22 de setembre, del Consell, a la modificació del primer paràgraf de l'article 1, de l'apartat 1 de l'article 2, de l'article 6 i dels annexos I i II del Decret 123/2017 referit.  
  
En l'apartat a de l'article 4 del Decret 123/2017, de 22 de setembre, del Consell, s'estableix l'obligació de les entitats locals de dur a terme les actuacions previstes, inclosa la seua justificació, en un termini de 12 mesos comptats des de l'endemà de la publicació del decret en el Diari Oficial de la Generalitat Valenciana.  
En aquests moments, alguns municipis afectats s'han dirigit a la Direcció de l'Agència Valenciana de Seguretat i Resposta a les Emergències i han sol·licitat una ampliació del termini per a dur a terme les actuacions previstes, per la impossibilitat d'iniciar les obres amb anterioritat a la recepció de la subvenció, atés que no disposen de crèdit necessari per a poder adjudicar la inversió sense el compromís d'ingrés.  
  
D'acord amb l'anterior, i en virtut del que disposa l'article 28.c, en relació amb l'article 12.2, ambdós de la Llei 5/1983, de 30 de desembre, de la Generalitat, del Consell, a proposta del president de la Generalitat, i amb la deliberació prèvia del Consell, en la reunió de 21 de setembre de 2018,  
  
  
DECRETE  
  
Article únic. Modificació del Decret 123/2017, de 22 de setembre, del Consell, pel qual s'aproven les bases reguladores i de concessió d'ajudes per a pal·liar els danys produïts per les fortes pluges ocorregudes en la Comunitat Valenciana els mesos de novembre i desembre de 2016  
Es modifica l'apartat a de l'article 4 del Decret 123/2017, de 22 de setembre, del Consell, pel qual s'aproven les bases reguladores i de concessió d'ajudes per a pal·liar els danys produïts per les fortes pluges ocorregudes en la Comunitat Valenciana els mesos de novembre i desembre de 2016, que queda redactat com s'indica en l'annex d'aquest decret.  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
València, 21 de setembre de 2018  
  
El president de la Generalitat,  
XIMO PUIG I FERRER  
  
  
ANNEX  
  
Nova redacció de l'apartat a de l'article 4 del Decret 123/2017, de 22 de setembre, del Consell, pel qual s'aproven les bases reguladores i de concessió d'ajudes per a pal·liar els danys produïts per les fortes pluges ocorregudes en la Comunitat Valenciana els mesos de novembre i desembre de 2016  
  
La lletra a de l'article 4 queda redactada de la manera següent:  
«a) Dur a terme les actuacions previstes, inclosa la seua justificació, fins al 21 de desembre de 2018.»